paragraph_text: Između dva svjetska rata, u tadašnjem svijetu glazbene umjetnosti, nastupao je u Ljubljanskoj i Zagrebačkoj operi, a 1919. godine postao je član tek osnovane Beogradske opere. Kao izrazit talenat i obrazovan umjetnik odmah je dobio niz velikih uloga. Pjevao je u operama Knez od Zete, Suton, Prodana nevjesta, Boris Godunov, Knez Igor, Ukleti Holandez, Žene windsorske i drugim. Dr Miloje Milojević posebno je isticao Pisarevićeve uloge kardinala Bronjija u operi Židovka, zatim starog Židova u operi Samson i Dalila i Sarastra u operi Čarobna frula.